Na temelju članka 96. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19) i članka 7. Zakona o financiranju političkih aktivnosti i izborne promidžbe („Narodne novine“ br. 24/11, 61/11, 27/13, 48/13 - pročišćeni tekst 2/14 – Odluka Ustavnog suda Republike Hrvatske, 96/16 i 70/17), članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39) Općinsko vijeće Općine Jelenje, na 10. sjednici održanoj 15.11.2022. donosi

**ODLUKU**

**O RASPOREĐIVANJU DIJELA SREDSTAVA ZA REDOVITO GODIŠNJE**

**FINANCIRANJE POLITIČKIH STRANAKA I NEZAVISNIH VIJEĆNIKA**

**OPĆINSKOG VIJEĆA OPĆINE JELENJE ZA 2023.**

**Članak 1.**

Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika Općinskog vijeća Općine Jelenje izabranih s liste grupe birača (u daljnjem tekstu: Općinsko vijeće) za 2023., a koja se osiguravaju u Proračunu Općine Jelenje za 2023.godinu.

**Članak 2.**

Za svakog člana Općinskog vijeća utvrđuje se jednak iznos sredstava tako da pojedinoj političkoj stranci pripadaju sredstva razmjerno broju njenih članova u Općinskom vijeću u trenutku konstituiranja Općinskog vijeća.

Za svakog izabranog člana Općinskog vijeća podzastupljenog spola, pojedinoj političkoj stranci pripada i pravo na uvećanu naknadu u visini od 10%.

**Članak 3.**

Općinsko vijeće ima 13 članova.

U Općinskom vijeću zastupljene su sljedeće političke stranke i nezavisni vijećnik izabran s liste grupe birača:

|  |  |
| --- | --- |
| 1. | PRIMORSKO - GORANSKI SAVEZ - PGS  SOCIJALDEMOKRATSKA PARTIJA HRVATSKE – SDP …………………….. 8 članova |
|  |
| 2. | KANDIDACIJSKA LISTA GRUPE BIRAČA |

Nositelj kandidacijske liste: FEDOR DORČIĆ ……………………………………. 2 člana

|  |  |
| --- | --- |
| 3. | HRVATSKA DEMOKRATSKA ZAJEDNICA – HDZ……….……………………. 1 člana |
| 4. | UNIJA KVARNERA – UNIJA .………..…………………….……………………. 1 člana |

|  |  |
| --- | --- |
| 5. | GROBNIČKA STRANKA - GS  AKCIJA MLADIH – AM …………………………………….……………………. 1 člana |
|  |

**Članak 4.**

Političkim strankama i nezavisnim vijećnicima Općinskog vijeća Općine Jelenje izabranim s liste grupe birača raspoređuju se sredstva osigurana u Proračunu Općine Jelenje za 2023. godinu kako slijedi:

|  |  |  |  |  |  |  |
| --- | --- | --- | --- | --- | --- | --- |
| **Red.**    **broj** | **Naziv političke stranke i nezavisnog vijećnika** | **Broj**  **članova predstavničkog tijela** | | | **Uvećanje za**  **10%**  **podzastupljenog spola** | **Iznos tromjesečne isplate sredstava** |
| **ukupno** | **muški spol** | **ženski spol** |
| **1.** | Primorsko - goranski savez – PGS  SOCIJALDEMOKRATSKA  PARTIJA HRVATSKE - SDP | 8 | 5 | 3 | 30% | 2.203,20 EUR |
| **2.** | FEDOR DORČIĆ - nezavisni vijećnik | 1 | 1 | 0 | 0,00 | 265,45 EUR |
| **3.** | VANDA RADETIĆ TOMIĆ – nezavisna vijećnica | 1 | 0 | 1 | 10% | 299,52 EUR |
| **4.** | Hrvatska demokratska zajednica –  HDZ | 1 | 1 | 0 | 0,00 | 265,45 EUR |
| **5.** | Unija Kvarnera - UNIJA | 1 | 1 | 0 | 0,00 | 265,45 EUR |
| **6.** | Grobnička stranka - GS  Akcija mladih - AM | 1 | 1 | 0 | 0,00 | 265,45 EUR |
|  | **UKUPNO** | **13** | **9** | **4** | 40% | **3.564,52 EUR** |

**Članak 5.**

Sredstva raspoređena sukladno člancima 3. i 4. ove Odluke isplaćivat će se na žiroračune političkih stranaka, odnosno na poseban račun nezavisnog/e vijećnika/ce.

Za provedbu ove Odluke zadužuju se Jedinstveni upravni odjel Općine Jelenje, Odsjek za proračun i financije.

**Članak 6.**

Ova Odluka stupa na snagu osmog dana od dana objave u »Službenim novinama Općine Jelenje“, a primjenjivat će se od 01.1.2023.

KLASA: 024-02/22-01/11

URBROJ:2170-20-01-22-11

U Dražicama 15.11.2022.

OPĆINSKO VIJEĆE OPĆINE JELENJE

PREDSJEDNICA

Izabela Nemaz